CELEX: 62012CA0271
Language: el
Date: 2013-05-08 00:00:00
Title: Υπόθεση C-271/12: Απόφαση του Δικαστηρίου (δεύτερο τμήμα) της 8ης Μαΐου 2013 [αίτηση του Cour d’appel de Mons (Βέλγιο) για την έκδοση προδικαστικής αποφάσεως] — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens κατά État belge (Φορολογία — Φόρος προστιθεμένης αξίας — Έκτη οδηγία 77/388/ΕΟΚ — Δικαίωμα προς έκπτωση του φόρου επί των εισροών — Υποχρεώσεις του υποκειμένου στον φόρο — Τιμολόγια με παρατυπίες ή ανακρίβειες — Παράλειψη υποχρεωτικών ενδείξεων — Άρνηση του δικαιώματος προς έκπτωση — Εκ των υστέρων απόδειξη του υποστατού των πράξεων ως προς τις οποίες εκδόθηκαν τιμολόγια — Διορθωτικά τιμολόγια — Δικαίωμα επιστροφής του ΦΠΑ — Αρχή της ουδετερότητας)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/35
            
         Απόφαση του Δικαστηρίου (δεύτερο τμήμα) της 8ης Μαΐου 2013 [αίτηση του Cour d’appel de Mons (Βέλγιο) για την έκδοση προδικαστικής αποφάσεως] — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens κατά État belge
   (Υπόθεση C-271/12) (1)
   
   (Φορολογία - Φόρος προστιθεμένης αξίας - Έκτη οδηγία 77/388/ΕΟΚ - Δικαίωμα προς έκπτωση του φόρου επί των εισροών - Υποχρεώσεις του υποκειμένου στον φόρο - Τιμολόγια με παρατυπίες ή ανακρίβειες - Παράλειψη υποχρεωτικών ενδείξεων - Άρνηση του δικαιώματος προς έκπτωση - Εκ των υστέρων απόδειξη του υποστατού των πράξεων ως προς τις οποίες εκδόθηκαν τιμολόγια - Διορθωτικά τιμολόγια - Δικαίωμα επιστροφής του ΦΠΑ - Αρχή της ουδετερότητας)
   2013/C 225/60
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons
   
      Διάδικοι στην υπόθεση της κύριας δίκης
   
   Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens,
   
      κατά
   
   État belge
   
      Αντικείμενο
   
   Αίτηση προδικαστικής αποφάσεως — Cour d’appel de Mons — Βέλγιο — Ερμηνεία των διατάξεων περί ΦΠΑ — Έκπτωση του φόρου εισροών — Υποχρέωση του φορολογουμένου – Εξάρτηση του δικαιώματος προς έκπτωση του ΦΠΑ από την κατοχή τιμολογίου που περιέχει υποχρεωτικώς ορισμένες ενδείξεις — Έννοια της ουσιώδους ενδείξεως – Άρνηση αναγνωρίσεως του δικαιώματος προς έκπτωση — Μεταγενέστερη γνωστοποίηση πληροφοριών ως στοιχείων αποδεικτικών του υποστατού, της φύσεως και του ύψους των πραγματοποιηθεισών παροχών — Συμβατότητα με το δίκαιο της Ένωσης εθνικής νομολογίας που αποκλείει το δικαίωμα προς έκπτωση σε περίπτωση μη αναγραφής υποχρεωτικών ενδείξεων στο τιμολόγιο — Ερμηνεία της αρχής της ουδετερότητας — Επίδραση της ασάφειας των τιμολογίων στην υποχρέωση του κράτους να επιστρέψει τον καταβληθέντα ΦΠΑ
   
      Διατακτικό
   
   
               1)
            
            
               Οι διατάξεις της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 94/5/ΕΚ του Συμβουλίου, της 14ης Φεβρουαρίου 1994, δεν αποκλείουν εθνική ρύθμιση, όπως η επίμαχη, δυνάμει της οποίας είναι δυνατό να μην αναγνωριστεί το δικαίωμα προς έκπτωση του ΦΠΑ σε υποκειμένους στον φόρο που είναι λήπτες υπηρεσιών και έχουν στη διάθεσή τους ελλιπή τιμολόγια, έστω και αν αυτά συμπληρώνονται διά της προσκομίσεως πληροφοριών που αποδεικνύουν το υποστατό, τη φύση και το ύψος των συναλλαγών ως προς τις οποίες εκδόθηκαν τα τιμολόγια μετά την έκδοση τέτοιου είδους απορριπτικής αποφάσεως.
            
         
               2)
            
            
               Δεν αντιβαίνει προς την αρχή της φορολογικής ουδετερότητας ενδεχόμενη άρνηση φορολογικής αρχής να επιστρέψει τον ΦΠΑ που απέδωσε παρέχουσα υπηρεσίες εταιρία, ενώ δεν επετράπη στις λήπτριες των συγκεκριμένων υπηρεσιών εταιρίες να ασκήσουν το δικαίωμα προς έκπτωση του ΦΠΑ όσον αφορά τις συγκεκριμένες υπηρεσίες, λόγω παρατυπιών που διαπιστώθηκαν στα τιμολόγια που εξέδωσε η περί ης ο λόγος παρέχουσα υπηρεσίες εταιρία.
            
         
      (1)  ΕΕ C 243 σ. 11.8.2012.